 Guddoomiyaha Degmada Qorilugud Maxamed Cumar Faarax oo khadka telefoonka ugu waramay Wargeyska Saxansaxo, ayaa waxa uu yidhi Meel aad u wanaagsan ayuu marayaa shirkaasi oo dhamaad ayuu ku dhow yahay, arrimihii laga wada hadlayeyna waxa ay hadda marayaan meel aad u fiican oo inay dhamaadaan oo ay illaa Sabtida soo geba gaboobaan laga yaabo, markaa arrintii dhiigga iyo tii dhulkuba meel aad u wanaagsan ayey maraysaa oo is afgarad ayaa laga gaadhay, wixii dhiig ahaana waa lagu heshiiyey oo wixii dhul ahaana meel ayaa la isla dhigay, dhamaan wixii soo dhacay ee labadaas beelood ee walaalaha ah dhex maray oo dhan waa la isla qaatay oo meel ayaa la isla dhigay, arrintaasina maamul iyo xukuumad toona shuqul kuma laha oo waxa wata beelaha, waxaana laga yaabaa inay goaamada rasmiga ahi soo bixi doonaan Sabtida, weli waba lama kala qaadanine waa loo ballamay in la kala qaato wixii mag ah ee lagu heshiiyey 